hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en gl hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en ar bg ca mzn da es fa fr he ja ko ku lb nl nb nb pl pt sv tr fy zh fr hu hu hu hu hu hu hu hu hu hu
Fajtanévvé vált védjegy – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. december 12.
Ugrás a navigációhoz Ugrás a kereséshez
A fajtanévvé vált védjegy olyan megjelölés, amely korábban védjegyoltalom alatt állt, de a védjegy a bejelentése óta elvesztette megkülönböztető képességét, generikus fogalommá, köznévvé, más szóval közkinccsé vált. Nyelvészeti szempontból a védjegyszó köznevesülését jelenti.[1] Természetesen ez a jelenség védjegyoltalom alatt nem álló márkanevekkel is előfordulhat.
Ha valaki úgy véli, hogy egy védjegyoltalom alatt álló megjelölés elvesztette a megkülönböztető képességét (tehát fajtanévvé vált), kérheti az adott védjegy oltalmának megszüntetését, a megkülönböztető képesség megszűnése címén.
1.2 Egy védjegy fajtanévvé válásának folyamata
1.3 Védjegyek és fajtanevek feltüntetése lexikonban
2 Példák fajtanévvé vált védjegyekre
2.1 Védjegyoltalom alatt álló, néha fajtanévként említett nevek
2.3 Az eredeti, nem magyar írásmód szerint köznevesültek
A fajtanév fogalmát a védjegytörvény sajátos értelemben használja.
A fajtanév olyan szó vagy szóösszetétel (a továbbiakban együtt: szó), amely nem alkalmas védjegyoltalomra, tehát amelynek védjegyként való oltalmát a védjegytörvény kizárja.
A fajtanév azért nem alkalmas védjegyoltalomra, mert olyan szó, amely úgy nevez meg egy árut vagy szolgáltatást (a továbbiakban együtt: árut), hogy egyáltalán nem utal az előállító (forgalomba hozó, a szolgáltatást nyújtó) vállalatra.
Nem fajtanév ezzel szemben az a védjegyoltalom alatt álló szó, amely ugyan egyértelműen megnevez egy vagy több árut, azonban egyúttal a védjegyjogosultra (előállítóra stb.) is utal. A fajtanév értelmezésénél mindig figyelemmel kell lenni az árujegyzékre, azaz eltérő áru esetén a fajtanévben foglalt szó alkalmas lehet védjegyoltalomra.
Lotto – szerencsejátékra, lottószelvényre fajtanév, de ruházati termékekre védjegyként lajstromozható;
Parabola – antennákra fajtanév, de TV-műsor szolgáltatására védjegyként lajstromozható;
Poison (magyarul: méreg) – mérgező vegyi anyagokra nem, de parfümre védjegyként lajstromozható.
Egy védjegy fajtanévvé válásának folyamata[szerkesztés]
Fajtanévvé válhat egy védjegy, ha a védjegyjogosult hagyja, hogy széles körben fajtanévként használják védjegyét, amely ily módon – szaknyelven – elveszíti megkülönböztető képességét. Ez történt például a fridzsider (eredetileg Frigidaire) szóval. A védjegyjogosult maga is közreműködhet a fajtanévvé válásban. Így például a Henkel cég rövid idő után felhagyott a Silan védjeggyel ellátott termék reklámozásánál a "szilanizáltam" szó használatával. A védjegyjogosultak egy része különös figyelmet fordít arra, hogy megakadályozza védjegye megkülönböztető képességének elveszítését. A fajtanévvé válási folyamat ugyanis bizonyos ideig visszafordítható. Például a védjegyjogosult hirdetésekben hívja fel a figyelmet arra, hogy a megjelölésre védjegyoltalommal rendelkezik. Megtörtént, hogy a „zsilett” szót az 1950-es–1970-es években általában az „önborotvapenge” fajtaneveként használták Magyarországon – a Gillette cég termékei ekkor nem voltak elérhetők. Amióta azonban a Gillette védjeggyel ellátott termékek újra kaphatók, és őket kiterjedten reklámozzák, a GILLETTE védjegy visszanyerte megkülönböztető képességét.
A védjegyoltalom megszűnhet, ha ezt a védjegy megkülönböztető képességének megszűnésére alapítva kérik. Miután a védjegyoltalom megszűnéséről jogerős határozat születik, a védjegyben foglalt megjelölést bárki szabadon használhatja fajtanévként.
Védjegyek és fajtanevek feltüntetése lexikonban[szerkesztés]
A szótárakban, lexikonokban, enciklopédiákban (így a Wikipédiában is) bármilyen nyilvános információ szerepelhet, így védjegyszavak is (a védjegyjogosult engedélye nélkül is). Egy példa: a „Renault” cégről információ adható a Renault védjegy jogosultjának engedélye nélkül.
Nem kelthet azonban a megjelent információ olyan benyomást, hogy fajtanévről és nem védjegyszóról van szó. Ezt a benyomást a lexikon stb. akkor kelti – a szerkesztő szándékától függetlenül –, ha a védjegyet úgy tünteti fel, mintha fajtanév lenne (képzeletbeli példák valódi védjegyekkel):
a „Walkman” címszónál a következő szöveg szerepel: „»walkman« a sétálómagnó szokásos neve” vagy „Ma már a világon sok vállalat gyárt walkmant” stb.
avagy: „»dzsip«: a négykerék-hajtású járművek gyűjtőneve” vagy „a Land Cruiser a Toyota dzsipje” stb.
Ez a védjegyből képzett egyéb szavakra is vonatkozik: például másokat zavarhat a hangos walkmanozás (vókmenezés) közterületen stb. (A lexikon szerkesztőjének akkor is figyelemmel kell lennie arra, hogy védjegyszóval van dolga, ha a védjegyszó fajtanévvé válása történetesen előrehaladott stádiumban van, vagyis általában már fajtanévként emlegetik.)
A fajtanévvé válási folyamatot tehát a lexikon stb. nem támogathatja, a téves fogyasztói tudatot nem erősítheti, ez ellen a védjegyjogosult tiltakozhat és követelheti, hogy a lexikon stb. következő kiadásában helyesen jelenjenek meg a kifogásolt tények.
E rendelkezés megsértésére hivatkozva a védjegyjogosult polgári bírósághoz fordulhat és követelheti a helyreigazítást.
Példák fajtanévvé vált védjegyekre[szerkesztés]
Védjegyoltalom alatt álló, néha fajtanévként említett nevek[szerkesztés]
Teflon – fémtárgyak bevonata, van védjegyjogosult (Du Pont de Nemours, Amerikai Egyesült Államok);
Jeep – négykerék hajtású járművek – a DaimlerChrysler védjegye;
Aspirin – gyógyszer, a védjegyjogosult Magyarországon Bayer AG (Németország); néha aszpirinként említik
LEGO (gyakran "legó"ként említik)
Post-It – ragasztós felületű jelzőcédulák, a 3M védjegye
Túró Rudi – két magyarországi cég ábrás védjegyei
Walkman – sétálómagnóra a Sony cég védjegye
Polaroid – a Polaroid Corporationé
Xerox - a Rank Xerox-é
Zetor cseh gyártmányú traktorokra
bakelit (a Bakelite márkanévből)
branül (a Braunüle márkanévből)
cellux (a Cellux szóvédjegyből)
celofán (a Cellophane márkanévből)
cipzár/zipzár (a Zipper márkanévből)
damil (a Damyl márkanévből)
diktafon (a Dictaphone névből)
dzsip (a Jeep névből)
flex (a FLEX-Elektrowerkzeuge cégnévből)
freon (a Freon márkanévből)
fridzsider/frigó (a Frigidaire névből)
frizbi (a Frisbee névből)
gelka (az egykori Gépipari Elektromos Karbantartó Vállalat, azaz GELKA nevéből)
gemkapocs/gémkapocs (a Gem Manufacturing Company név alapján)[2]
gramofon (a Gramophone Company alapján)
gugli (a Google kereső nevéből)
heroin (eredetileg márkanév volt)
héra (a Héra márkanévből)
hulahopp(karika) (a Hula Hoop névből)
hungarocell (a Hungarocell márkanévből)
imbuszkulcs (az Inbus névből)
kerozin (a Kerosene Gaslight Company névből)
közért (az egykori Községi Élelmiszer Kereskedelmi Rt., azaz Közért nevéből)
linóleum/linó (a Linoleum márkanévből)
méh/méh-telep (a MÉH Vállalatok nevéből)
mirelit (a Mirelite mélyhűtött áruk márkanevéből)
nejlon/nájlon (a Nylon névből)
pingpong (a Ping Pong hangutánzó névből)
plexi (a Plexiglass márkanévből)
polár (a Polartec névből)
rotring (a Rotring márkanévből)
teflon (a Teflon márkanévből)
teletext (a Teletext névből)
termosz (a német Thermos GmbH nevéből)
tixó (a Tixo márkanévből)
vazelin (a Vaseline márkanévből)
vim (a VIM márkanévből)
zsilett/zsilettpenge (a Gilette márkanévből)
Az eredeti, nem magyar írásmód szerint köznevesültek[szerkesztés]
discman (a Discman névből)
dryvit (a Dryvit márkanévből)
jacuzzi (a Jacuzzi névből)
kuka (a Keller und Knappich Augsburg GmbH német cég nevéből[3])
matchbox/mecsi (a Matchbox márkanévből)
walkman (a Walkman névből)
↑ Szalai Péter: A védjegyek köznevesüléséről
↑ MIÉRT PONT KUKA A KUKA?
1997. évi XI. törvény a védjegyek és földrajzi árujelzők oltalmáról
Szalai Péter:A védjegyek köznevesüléséről
Márkanevek, amelyek a hétköznapi beszéd részévé váltak
A lap eredeti címe: „https://hu.wikipedia.org/w/index.php?title=Fajtanévvé_vált_védjegy&oldid=24467448”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. december 12., 22:02
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.